मीराबाई चानू ने विश्व भारोत्तोलन चैम्पियनशिप में इतिहास रचा है. इस प्रतियोगिता में सोने का मेडल जीतकर मीराबाई पिछले दो दशक से अधिक समय में यह कमाल करने वाली पहली भारतीय हो गई हैं. उन्‍होंने अमेरिका में यह सफलता हासिल करते हुए रियो ओलिंपिक के खराब प्रदर्शन की टीस मिटाई. भारतीय रेलवे में कार्यरत चानू ने स्नैच में 85 किलो और क्लीन एंड जर्क में 109 किलो वजन उठाया. उन्‍होंने 48 किलो वर्ग में कुल 194 किलो वजन उठाकर नया राष्ट्रीय रिकॉर्ड बनाया.